P selaphus. 255 



Magnitudo variat ; majores P. mucronato aequa- 

 les, alii dimidio minores; color jam saturatius, jam 

 dilutius rufo- testaceus , abdomine interdum castaneo. 

 Caput majusculum, rotundatum, versus os angustatum, 

 supra sub - depressum , pubescens, vertice inter lineas 

 duas insculptas longitudinaliter elevato ; oculi parvi, 

 nigri. Palpi longitudine capitis, crassiuscujj, pallidius 

 testacei, articulo ultimo acuminato. Antennae longi- 

 tudine dimidii corporis, crassiusculae , pilosae , satu- 

 ratius ferrugineae, articulo primo Iongiore, crasso, cy- 

 lindrico , secundo breviore , crassiusculo , ob— conico; 

 3 — 8, minoribus globosis, 9, 10, sensim majoribus, 

 apice truncatis , distantibus , ultimo maximo, ovato, 

 sub- acuminato, pallidiore. Thorax sub- cordatus, 

 antice posticeque angustatus, lateribus paulo ante me- 

 dium in angulum fere rectum ampliatus, margine ante 

 angulum sub — elevato ; supra in disco anteriore con-^ 

 vexus , posterius depressus; in medio dorsi canalicula 

 longitudinalis tenuis , ante basin cum fovea magna 

 triangulari conjuncta , et haec iterum sulco transverso 

 profundiore cum foveis lateralibus connexa , unde im— 

 pressiones istae formam crucis quodammodo referunt. 

 Elytra antice thoracis basi paulo latiora, humeris sub— 

 elevatis, rotundatis, posterius multo latiora, apice 

 truncata , supra parum convexa, dilutius testacea, pu- 

 bescentia; stria suturalis sub-arcuata, integra, pro- 

 funde impressa, et alia in medio baseos , abbreviata; 

 juxta apicem externum baseos elytrorum incisura sat 

 profunda pro receptione marginis elevati abdominis. 

 Abdomen pone elytra latum , ovatum , obtusum , pu— 

 bescens, saturatius ferrugineum , marginibus anterius 

 elevatis. Corpus subtus pallidius testaceum , magis 

 nitidum, tenue pubescens. Pedes elongati, tenues, 

 pallide testacei, femoribus medio crassioribus. 



12. P. ambiguus: elongatus^ sub-depres- 

 sus, castaneus, glaber, anteimis pedibus- 

 que testaceis , thorace sub- cordato, postice 

 foveolis tribus connexis irnpresso. 



Rei- 



